– Mange mister motivasjonen. De blir slitne og syke av vedtak og kutt som til tider også krangles igjennom, med den ringvirkningen dette igjen får på arbeidsmiljøet og kommunens omdømme, sier prosjektleder Solveig Osborg Ose i Sintef Teknologi og samfunn. Nestleder i Fagforbundet, Mette Nord, er ikke overrasket over resultatene. – Når kommunen er i en vanskelig situasjon, prøver man å kutte alle såkalt ikke-nødvendige tiltak, og da vil det være lett å ofre det langsiktige arbeidet med å få ned sykefraværet, sier hun.